Llegat

El  Llegat de la Fe del Màster, oficialment  "Venerable Llegat del Màster i Prior de la  Fe", és el cap universal de la Fe del Màster (actualment dividida en la Nova Fe i la Fe Vertadera). Es considera l'enviat del Master al món i com a tal, parla amb la seva veu i fa complir la seva voluntat.

Entre les seves funcions més destacades està la de vetllar per la moral i la puresa d'esperit dels seus feligresos i interpretar els textos del Còdex de la Quarta Paret, el llibre sagrat de la Fe.

Com a representant de la religió oficial del monarca, i per extensió, de tot el regne, gaudeix de gran influència no tan sols sobre les consciències dels seus habitants, sinó també a nivell polític i estratègic.

El Llegat resideix al Sacre Monestir del Tòmbol,  nucli central de la Fe, des d'on té control sobre tots els territoris adjacents que formen part de l'istme central, el Braç de la Fe, atribuint-los caràcter de sagrera, és a dir, terra santa fora dels límits dels senyors feudals. Per aquest motiu, el Llegat també ostenta el títol de Guardià del Tòmbol.

Elecció
Quan un Llegat es mor, es creu que la seva ànima passa al cos d'un altre monjo i es manifesta a través d'ell amb una senyal divina. Un cop enterrades les seves despulles mortals, els candidats a Llegat tenen 3 setmanes per provar al Consilium, l'òrgan de govern del clergat, que han rebut el do del Màster provant que poden fer certs miracles o que han estat tocats amb una marca celestial.

Tot i que la mitologia de la Fe del Master narra que la reencarnació del primer Llegat es va fer al cos d'un humil monjo que escombrava les portes d'un petit monestir, a la pràctica, el Consilium, format per tots els Superiors del regne,  sol nomenar a un dels seus propis membres (inclús desprès de les últimes experiències amb nombrosos casos de falsificació de miracles, que un cop demostrades, són utilitzades per aniquilar el competidor - amb la foguera - i rellevar-lo en el seu lloc).

Indumentària
El Llegat porta el mateix hábit negre que la resta de monjos, basant-se en el fet de que ell no és més que un altre servidor de la Fe - si bé el més important -, i  antigament també es tapava els ulls amb dos vendatges negres que simbolitzen la renúncia a contemplar la vanitat del món físic que ens envolta - pura il·lusió i aparença -, i concentrar-se en la introspecció cap al món  interior: la realitat autèntica de la creença i la veritat, on rau la Fe. El fet de tapar-se els ulls també significava que al Llegat no li calen els ulls mortals per poder veure, sinó que es guia per l'orientació del Master. Actualment aquesta pràctica està en desús.

Recentment, amb l'arribada de la Nova Fe, els Llegats, per tal de fer arribar de forma més clara el seu missatge han començat a vestir robes ostentoses i a realitzar complicats rituals que impresionin al poble.